Tá

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: [hivatal@telki.hu](mailto:hivatal@telki.hu)

[www.telki.hu](http://www.telki.hu)

**ELŐTERJESZTÉS**

**A KÉPVISELŐ-TESTÜLET 2023. augusztus 28-i rendes ülésére**

**Napirend tárgya**

**Törvényességi felhívás megtárgyalása**

**A napirendet tárgyaló ülés dátuma**: **2023.08.28.**

**A napirendet tárgyaló ülés:** **Képviselő-testület**

**Előterjesztő:** **Deltai Károly polgármester**

**Az előterjesztést készítette:** **dr. Lack Mónika jegyző**

**A napirendet tárgyaló ülés típusa:** **nyílt** / zárt

**A napirendet tárgyaló ülés típusa:** **rendes /** rendkívüli

**A határozat elfogadásához szükséges többség típusát: egyszerű** / minősített

**A szavazás módja:** **nyílt** / titkos

**1.Előzmények, különösen az adott tárgykörben hozott korábbi testületi döntések és azok végrehajtásának állása: ------**

**2. Jogszabályi hivatkozások**:

**3.Költségkihatások és egyéb szükséges feltételeket, illetve megteremtésük javasolt forrásai:**

Nincs

**4. Tényállás bemutatása:**

Pest Vármegye Kormányhivatal (a továbbiakban: Kormányhivatal) 2023. július 24. napján kelt **PE/030/01535-10/2023** törvényességi felhívást küldött a Képviselő-testület részére, arra vonatkozóan, hogy a Telki község Önkormányzata nem tesz eleget az egészségügyi alapellátásról szóló 2015.évi CXXIII. törvény 22.§. (3) bekezdésében foglalt feladat-ellátási kötelezettségének.

A Magyarország helyi önkormányzatairól szóló 2011. évi CLXXXIX. törvény ( továbbiakban: Mötv. ) 134. § (1) bekezdése értelmében: „*Ha a kormányhivatal jogszabálysértést észlel, a törvényességi felügyelet körében legalább harminc napos határidő tűzésével felhívja az érintettet annak megszüntetésére. Az érintett a felhívásban foglaltakat köteles megvizsgálni és a megadott határidőn belül az annak alapján tett intézkedéséről vagy egyet nem értéséről a kormányhivatalt írásban tájékoztatni."*

Az Mötv. 134. § (1) bekezdés második mondatában meghatározott törvényi kötelezettség alapján Tisztelt Polgármester a testület törvényességi felhívásban foglaltakkal való) egyetértéséről vagy egyet nem értéséről, illetve a törvényességi felhívással összefüggésben tett intézkedéséről a TFÍK informatikai rendszeren keresztül megküldött levelében - a törvényességi felhívásban megadott határidőn belül - adjon tájékoztatást a Kormányhivatal részére.

Telki község Önkormányzata az orvosi ügyeleti feladatokat a település lakossága részére több éve a Budakörnyéki Önkormányzati Társulás keretében történő feladat ellátással oldotta meg.

A Budakörnyéki Önkormányzati Társulás nevében Dr. Győri Ottilia társulási elnök 2023. május 31. napján írásban értesítette az érintett önkormányzatokat és az Érdi Járási Hivatalt, hogy a Budakeszi orvosi ügyelet ellátására korábban a HUNGARY AMBULANCE KFT-vel kötött megállapodás 2023. május 31-én éjfélkor megszűnt, mely alapján a szolgáltató az orvosi ügyeletet Budajenő, Budakeszi, Nagykovácsi Remeteszőlős és Telki települések tekintetében ellátta.

A Járási Hivatal a PE\_06/NEO/02677-3/2023 számú határozatával a Zsámbék Város Önkormányzatát jelölte ki - határozatlan időre – a Telki község közigazgatási terültén élő betegek részére a házi orvosi és házi gyermekorvosi ügyeleti alapellátás biztosítására.

Zsámbék Város Önkormányzata az elmúlt hetekben elkészített egy Együttműködési Megállapodás tervezetet a feladatellátásra és annak finanszírozására vonatkozóan.

Az elmúlt napokban a Budakörnyéki Önkormányzati Társulása is ismételten lefolytatott egy újabb ajánlatkérést az Budakeszi orvosi ügyelet ellátására vonatkozóan.

A Budakeszi Önkormányzati Társuláson keresztül történő feladat ellátás ( Budakeszi Orvosi ügyelet ) esetén a résztvevő 5 önkormányzat és a Budakörnyéki Önkormányzati Társulás társulási tanácsának döntése ülése szükséges.

A Zsámbéki orvosi ügyeleti ellátáshoz történő csatlakozás esetén Telki településen kívül szintén egy további önkormányzat – Budajenő község – képviselő-testületének pozitív döntése szükséges a feladatellátás Zsámbéki önkormányzat által történő biztosításához.

Fentiek alapján látható, hogy önkormányzatunk által az orvosi ügyeleti feladat-ellátás biztosítása érdekében szükséges intézkedések a rendelkezésre álló 30 napos határidőn belül nem megoldhatóak, így a megjelölt 30 napos határidő nem elegendő a feladat- ellátás megoldásának biztosítására.

A helyi önkormányzatok törvényességi felügyeletének részletes szabályairól szóló 119/2012. (VI. 26.) Korm. rendelet 8.§. (4) bekezdése alapján *,, amennyiben jogszabálysértés megszüntetésére biztosított határidő alatt a jogszabálysértés nem szüntethető meg, a határidő az érintett indokolt kérelmére további 30 nappal meghosszabbítható ,,*

A fenti jogszabályhelyre való hivatkozás alapján határidő hosszabbítási kérelmet nyújtottunk be a Főispán úr részére, melyet PE/030-01535-19/2023 számú levelével jóváhagyott és 30 nappal meghosszabbított.

Telki, 2023. augusztus 23.

Deltai Károly

polgármester

**Határozati javaslat**

**Telki község Önkormányzat Képviselő-testülete**

**/2023. (VIII. ) Önkormányzati határozata**

Telki község Önkormányzat képviselő-testülete tudomásul vette a Pest Vármegye Kormányhivatal **PE/030/01535-10/2023** törvényességi felhívásában foglaltakra megküldött határidő hosszabbítási kérelem benyújtását.

Határidő: azonnal

Felelős: polgármester